|  |
| --- |
| Бұйрығына 2 қосымша/ |

**«Мемлекет кепілдік берген қарыздарды және мемлекет кепілгерлігімен берілетін қарыздарды игеру және өтеу туралы есеп» (индексі 1-ОПЗ, кезеңділігі айлық) ведомстволық статистикалық байқаудың статистикалық нысанын толтыру жөніндегі нұсқаулық**

1. Осы «Мемлекет кепілгерлік берген қарыздарды және мемлекет кепілгерлігімен берілетін қарыздарды игеру және өтеу туралы есеп» (индексі 1-ОПЗ, кезеңділігі айлық) ведомстволық статистикалық байқаудың статистикалық нысанын толтыру жөніндегі нұсқаулық (бұдан әрі- Нұсқаулық) «Мемлекеттік статистика туралы» Қазақстан Республикасы Заңының (бұдан әрі - Заң) 13-бабы 2-1) тармақшасына сәйкес әзірленді және «Мемлекет кепілгерлік берген қарыздарды және мемлекет кепілгерлігімен берілетін қарыздарды игеру және өтеу туралы есеп» (индексі 1-ОПЗ, кезеңділігі айлық) ведомстволық статистикалық байқаудың статистикалық нысанын (бұдан әрі – статистикалық нысан) толтыруды нақтылайды.

2. Осы статистикалық нысан мына:

Қазақстан Республикасының резиденттері тартқан және Қазақстан Республикасының мемлекет кепілдігімен қамтамасыз етілген сыртқы қарыздар;

Қазақстан Республикасының резиденттері тартқан және Қазақстан Республикасының мемлекет кепілдігімен қамтамасыз етілген ішкі қарыздар;

Қазақстан Республикасының резиденттері тартқан және мемлекет кепілгерлігімен қамтамасыз етілген қарыздар бойынша алғашқы статистикалық деректерді жинауға арналған.

3. 1-бөлім «Мемлекет кепілдік берген қарыздарды игеру және өтеу және қызмет көрсету туралы ақпарат» (бұдан әрі – 1-бөлім) қарыз валютасындағы кредиттік желілер бөлінісінде жолдың нышаны мен атауы көрсетілген әрбір жол бойынша жеке-жеке толтырылады.

Б бағанында кредиттік желінің атауы және оның әрекет ету кезеңі (игеруді бастау күні және өтеудің соңғы мерзімі), қарыз шартының нөмірі көрсетіледі.

В бағанында – қарыз алушының атауы, Г бағанында – кредит берушінің атауы, Д бағанында қарыз валютасының атауы көрсетіледі.

1-бағанда қарыз шартына сәйкес қарыз сомасы көрсетіледі.

2, 3-бағандарда – қарыз қаражатын игеру (түсуі), 2-бағанда есепті айдың басында игерілген қаражаттың жалпы сомасы көрсетіледі, 3-бағанда есепті айдың қарыз қаражатының игерілу сомасы көрсетіледі.

4 және 5-бағандарда қарыз қаражатының келесі айда және жылдың соңына дейін игерілу болжамы көрсетіледі (4-бағанда көрсетілген соманы есептемегенде). Есепті жылдың он бірінші айындағы есепті толтыру кезінде 4-бағанда – он екінші айда игерілу болжамы, ал 5-бағанда есепті кезеңнен кейінгі жылға арналған болжам көрсетіледі.

6-бағанда қарыздың күші жойылған сома көрсетіледі.

7 және 8-бағандарда есепті айдың басына негізгі борышты өтеу бойынша нақты төлемдер көрсетіледі. 7-бағанда есепті айдың басындағы (қарыз қолданысының басынан) негізгі борышты өтеу сомасы, 8-бағанда есепті айдағы төлем сомасы көрсетіледі.

9-бағанда есепті айдың соңындағы қарыз бойынша негізгі борыштың қалдығы көрсетіледі.

10 және 11-бағандарда сыйақы бойынша нақты төлемдер көрсетіледі. 10-бағанда – сыйақы бойынша есепті айдың басына төлем сомасы (қарыз қолданысының басынан), 11-бағанда есепті айдағы төлем сомасы көрсетіледі.

12 және 13-бағандарда төленген ілеспе төлемдердің (біржолғы комиссия, қалдықтар бойынша комиссия, өсімпұл, айыппұлдар) өтелген сомалары көрсетіледі. 12-бағанда есепті айдың басына – ілеспе төлемдердің сомасы (қарыз қолданысының басынан), 13-бағанда есепті айдағы төлем сомасы көрсетіледі.

14 және 15-бағандарда келесі айда және жылдың аяғына дейін (14 - бағанда көрсетілген сомаларды есепке алмағанда) төлеуге жататын борышты өтеу және оған қызмет көрсету жөніндегі төлемдердің болжамдалған жалпы сомасы көрсетіледі. Есепті жылдың он бірінші айындағы есепті толтыру кезінде 14-бағанда – он екінші айдағы төлемдердің болжамы, ал 15-бағанда есепті жылдан кейінгі жылға арналған болжам көрсетіледі.

16-19-бағандарда негізгі борыш және борышқа қызмет көрсету бойынша мерзімінде өтелмеген берешек сомасы көрсетіледі.

«Барлығы» және «Жиыны» жолдары Америка Құрама Штаттары (бұдан-әрі АҚШ) долларында есептеледі және толтырылады. Көрсеткіштерді АҚШ долларына келтіру есепті айдың соңғы күнтізбелік күніне ұлттық валютаның ресми белгіленген бағам бойынша жүргізіледі.

1-бөлімге жауапты орындаушы, бас бухгалтер, бірінші басшы қол қояды және мөрмен бекітіледі. Күні мен орындаушының жұмыс телефонының нөмірі көрсетіледі.

1-бөлімнің 3-бағанында көрсетілген сомалар 1.1-ішкі бөлімінде қарыз қаражаттарының игерілу күні бойынша толық жазылуға жатады.

1-бөлімнің 8, 11, 13-бағандарында көрсетілген сомалар 1.2-ішкі бөлімінде төлем түрлері және күндері бойынша толық жазылуға жатады.

1.1 және 1.2-бөлімдерге жауапты орындаушы және бас бухгалтер қол қояды.

4. «Мемлекет кепілгерлігімен берілетін қарыздарды игеру, өтеу және қызмет көрсету туралы ақпарат» 2-бөлімін (бұдан әрі – 2-бөлім) инфрақұрылымдық облигациялар ұстаушыларының өкілдері толтырады.

2-бөлімнің Б бағанында – жобаның атауы, В бағанында – ұлттық сәйкестендіру нөмірі және эмиссия проспектінің нөмірі мен күні, Г бағанында – қарыз алушының атауы, Д бағанында қарыз валютасының атауы көрсетіледі.

1-бағанда инфрақұрылымдық облигацияларды орналастыру шарттарына сәйкес қарыз сомасы көрсетіледі.

2 және 3-бағандарда қарыз қаражаттарының игерілуі (түсімі), 2-бағанда – есепті айдың басында игерілген қаражаттардың жалпы сомасы (сатып алуды ескере отырып) көрсетіледі, 3-бағанда қарыз қаражаттарының есепті айдағы игерілу сомасы көрсетіледі.

4-бағанда есепті айда сатып алынған облигациялардың сомасы көрсетіледі.

5-бағанда есепті айдың соңындағы негізгі борыштың қалдығы көрсетіледі.

6 және 7-бағандарда сыйақы бойынша нақты төлемдер көрсетіледі.

6-бағанда сыйақы бойынша төлемдер сомасы есепті айдың басына (қарыз қолданысының басынан), 7-бағанда есепті айдағы төлем сомасы көрсетіледі.

8 және 9-бағандарда төленген өзге де төлемдердің (өсімпұл) сомалары көрсетіледі. 8-бағанда басқа төлем (өсімпұл) сомасы есепті айдың басына (қарыз қолданысының басынан), 9-бағанда – есепті айдағы төлем сомасы көрсетіледі.

10 және 11-бағандарда келесі айда және жылдың аяғына дейін (10 - бағанда көрсетілген сомаларды есепке алмағанда) төлеуге жататын борышты өтеу және оған қызмет көрсету төлемдерінің болжамдалған жалпы сомасы көрсетіледі. Жылдың он бірінші айындағы есепті толтыру кезінде 10-бағанда – он екінші айдағы төлемдердің болжамы, ал 11-бағанда есепті жылдан кейінгі жылға арналған болжам көрсетіледі.

12-15-бағандарда негізгі борыш және борышқа қызмет көрсету (оның ішінде өсімпұл) бойынша мерзімінде өтелмеген берешек сомасы көрсетіледі.

2-жолда ақпарат АҚШ долларында көрсетіледі. Көрсеткіштерді АҚШ долларына келтіру есепті айдың соңғы күнтізбелік күніне ұлттық валютаның ресми белгіленген бағам бойынша жүргізіледі.

2-бөлімге жауапты орындаушы, бас бухгалтер, бірінші басшы қол қояды және мөрмен бекітіледі. Күні мен орындаушының жұмыс телефонының нөмірі көрсетіледі.

2-бөлімнің 3-бағанында көрсетілген сомалар 2.1-ішкі бөлімінде облигацияларды шығару және сатып алу күндері бойынша толық жазылуға жатады.

2-бөлімнің 5, 7-бағандарында көрсетілген сомалар 2.2-ішкі бөлімде төлем түрлері мен күндері бойынша толық жазылуға жатады.

2.1 және 2.2-ішкі бөлімдеріне жауапты орындаушылар мен бас бухгалтер қол қояды.

«Инфрақұрылымдық облигацияларды шығару проспектінің негізгі сипаттамасы» 2.3-ішкі бөлімі (бұдан әрі – 2.3-ішкі бөлім) 2-бөлімді алғаш рет толтырған кезде міндетті түрде негізгі сипаттамаларын (облигацияларды шығару проспектінің нөмірі мен күні, шығарылатын инфрақұрылымдық облигациялардың саны, бір инфрақұрылымдық облигацияның номиналды құны, инфрақұрылымдық облигациялар бойынша сыйақы, ақы төлеу шарттары мен тәртібі, инфрақұрылымдық облигациялар бойынша қамтамасыз ету, инфрақұрылымдық облигациялар айналымы және оларды өтеу туралы мәліметтер, концессия шартының және Қазақстан Республикасы Үкіметінің мемлекет кепілгерлігін беру туралы қаулысының деректемелері, облигацияларды ұстаушылардың өкілі туралы мәліметтер) көрсете отырып, бір рет ұсынылады.

2.3-ішкі бөлімге жауапты орындаушы мен бас бухгалтер қол қояды.

Ескертпе: Х – осы айқындама толтырылмайды.

5. Арифметикалық-логикалық бақылау:

1) 1-бөлім

9-баған = әрбір жол үшін 2-баған + 3-баған – 7-баған – 8-баған.

2) 2-бөлім

5-баған = әрбір жол үшін 2-баған + 3-баған – 4-баған.

3) 2.1-бөлім

5-баған = әрбір жол үшін 3-баған \* 4-баған.